ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670043731

ขอความอนุเคราะห์แก้ไขปัญหาไฟฟ้าส่องสว่างริมทาง บริเวณ ทางยกระดับร่มเกล้า-ศรีนครินทร์(ตามผู้ร้องแจ้ง) แขวงคลองสามประเวศ เขตลาดกระบัง กรุงเทพมหานคร จุดสังเกต อยู่ห่างจากโรงเรียนสารสาสน์ ระยะทางประมาณ 1 กิโลเมตร อยู่ใกล้ซอยร่มเกล้า38 (ตามผู้ร้องแจ้ง) เนื่องจากบริเวณดังกล่าวเป็นถนนทางยกระดับคล้ายวงแหวนโค้งหลายทางซ้อนกัน ซึ่งถ้ารถเลี้ยวไปทางขวามือจะเป็นเส้นทางมุ่งหน้าไปนิคมอุตสาหกรรมลาดกระบัง และถ้าเลี้ยวไปทางซ้ายมือจะเป็นเส้นทางมุ่งหน้าไปกรุงเทพกรีฑา ซึ่งรถยนต์สามารถขับขึ้นทางยกระดับ หรือกลับรถยนต์ใต้ทางยกระดับได้ โดยบริเวณดังกล่าวมีไฟฟ้าส่องสว่างริมทางติดตั้งไว้แล้วเปิดใช้งานเป็นระยะเวลา 2-3  ปี   โดยไฟฟ้าส่องสว่างริมทางอยู่บนสะพานทางยกระดับ  ซึ่งผู้ร้องทราบข้อมูลมาว่าในพื้นที่ดังกล่าวโดนขโมยสายไฟจึงทำให้ไฟดับ (ตามผู้ร้องแจ้ง)  ส่งผลให้ตอนกลางคืนมืดมองไม่เห็น และยังมีกลุ่มเด็กวัยรุ่นที่ขับขี่รถจักรยานยนต์ขับสวนมาในตอนกลางคืน เกรงว่าจะเกิดอันตราย พบเห็นไฟฟ้าส่องสว่างริมทางดับจำนวน  4 ดวงจนปัจจุบัน (วันที่ 05 พฤศจิกายน 2567 ) เป็นระยะเวลาประมาณ 2 เดือนแล้ว  เบื้องต้นเคยแจ้งหน่วยงานฝ่ายโยธาสำนักงานเขตลาดกระบัง  จึงประสงค์ให้หน่วยงานที่เกี่ยวข้องเข้าแก้ไขปัญหาไฟฟ้าส่องสว่างริมทาง เพื่อเป็นการความปลอดภัยของผู้ที่สัญจรในพื้นที่ดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata